Chinesische Mythologie
Die chinesischi Müthologii goot in dr mündlige Überliiferig bis in d Zit vo dr Shang-Dünastii (öbbe 1700 v. d. Z.- 1100 v. d. Z.) zrugg. Gschriibnigs git s erst sit dr klassische Zit vo China, dr Zit vom Konfuzius. Vo de legendäre Vorzite vo dr archaische chinesische Müthologii, dr müthische Xia-Dünastii und dr Shang-Dünastii git s nume no Bruchstück vo literarische Fassige, wo spööteri Gleerti under dr östlige Yhou-Dünastii (722 v. d. Z. - 221 v. d. Z.) bearbäitet häi. Die häi d Teggst razionalisiert und historisiert. Wil si die Müthe brucht häi,  zum iiri Wärk illustriere und iire äignig Standpunkt uszdrucke, si die alte Müthe zum Däil stark veränderet worde und es git vilmol underschiidligi Fassige von ene. Die chinesische Müthe, wie mä sä hüte kennt, si Sammlige vo archaische Bricht im Zämmehang mit filosofische, politische, literarische und historische Wärk.

Litratuur 
 Astrid Zimmermann und Andreas Gruschke: Als das Weltenei zerbrach: Mythen und Legenden Chinas. München-Kreuzlingen 2008, ISBN 978-3-7205-3052-1 (Besprechung der Interreligiösen Arbeitsstelle)
 Chantal Zheng: Die Mythen des alten China. Diederichs, 1990, ISBN 3-424-01021-9.
 Anne Birrell: Chinesische Mythen. Reclam, Stuttgart 2002, ISBN 3-15-010496-3.
 Whalens Lai: An Anthology of Sources on Chinese Mythology. In: Asian Folklore Studies, Jg. 55, Nr.2, 1996, S. 319–27. (PDF; 125 kB)